**Tirgus izpētes instrukcija**

**“Latvijas Republikas Saeimas 2021. gada un 2022. gada finanšu pārskata revīzijas pakalpojumi”**

**I Vispārīgā informācija**

1. Tirgus izpētes priekšmets: Latvijas Republikas Saeimas (turpmāk arī – Saeima vai pasūtītājs) 2021. gada un 2022. gada finanšu pārskata revīzija (turpmāk – Pakalpojums), balstoties uz Latvijā atzītiem starptautiskiem publiskā sektora revīzijas standartiem, saskaņā ar tehnisko specifikāciju (1. pielikums).
2. Pakalpojuma sniegšanas vieta: Rīga.
3. Tirgus izpētes mērķis – veikt tirgus dalībnieku (turpmāk arī – pretendentu) aptauju, noskaidrojot pieejamo Pakalpojuma sniedzēju klāstu, to atbilstību kritērijiem, un izvēlēties Pakalpojuma sniedzēju, ar kuru noslēgt līgumu par finanšu pārskata revīzijas veikšanu. Tirgus izpētes rezultātā līgums var arī netikt noslēgts.
4. Paredzamā līgumcena: kopā par Pakalpojumu un tirgus izpētes priekšmetu “Latvijas Republikas Valsts kontroles 2021. gada un 2022. gada finanšu pārskata revīzijas pakalpojumi” līdz 9 999 EUR bez PVN.
5. Plānotais līguma izpildes laiks: no līguma spēkā stāšanās dienas (*provizoriski martā*) līdz 2023. gada 31. maijam.
6. Tirgus izpētes dalībnieku atlases kritēriji:
   1. Uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, neattiecās sekojošais:
      1. pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
      2. Valsts ieņēmumu dienesta publiskojamo datu bāzē iekļauta informācija, ka piedāvājumu iesniegšanas termiņa pēdējā dienā un līguma slēgšanas dienā, pretendentam, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;
      3. tirgus izpētes dokumentu sagatavotājs (Saeimas Publisko izdevumu un revīzijas komisijas darba grupa un komisijas konsultanti) pārstāv pretendenta intereses, vai arī ir saistīts ar pretendentu vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
   2. Pretendents ir reģistrēts atbilstoši normatīvo aktu prasībām;
   3. Pretendents ir zvērinātu revidentu komercsabiedrība, kura ir ieguvusi pieredzi, lai veiktu neatkarīgus, kvalitatīvus un operatīvus revīzijas pakalpojumus saskaņā ar Revīzijas pakalpojuma likuma nosacījumiem un Latvijā atzītiem starptautiskiem publiskā sektora revīzijas standartiem;
   4. Pretendents ir civiltiesiski apdrošināts ar minimālo apdrošināšanas limitu 142 300 EUR (viens simts četrdesmit divi tūkstoši trīs simti *euro* un 00 centi);
   5. Pretendentam iepriekšējo trīs gadu laikā (2018., 2019., 2020.) un 2021. gadā līdz piedāvājumu iesniegšanas termiņa beigām ir pieredze vismaz 3 (trīs) līgumu izpildē, kuru ietvaros veikta valsts vai pašvaldību iestāžu gada pārskata revīzija;
   6. Pretendents nodrošinās, ka līguma izpildē piedalīsies vismaz divi revidenti, tajā skaitā:
      1. vismaz viens Latvijas Zvērinātu revidentu asociācijas Zvērinātu revidentu reģistrā reģistrēts zvērināts revidents (atbildīgais zvērinātais revidents):
         1. kuram pēdējo trīs gadu laikā (2018., 2019., 2020.) un 2021. gadā līdz piedāvājumu iesniegšanas termiņa beigām nav disciplināro (profesionālo) pārkāpumu;
         2. kurš pēdējo trīs gadu laikā (2018., 2019., 2020.) un 2021. gadā līdz piedāvājumu iesniegšanas termiņa beigām ir veicis vismaz divas valsts vai pašvaldību iestāžu gada pārskatu revīzijas;

6.6.2. vismaz viens revidents, kurš pēdējo trīs gadu laikā (2018., 2019., 2020.) un 2021. gadā līdz piedāvājumu iesniegšanas termiņa beigām ir veicis vismaz vienu valsts vai pašvaldības iestādes gada pārskata revīziju.

**II Iesniedzamā informācija**

1. **Tirgus izpētes dalībnieks iesniedz**:
   1. Civiltiesiskās atbildības apdrošināšanas polises ar minimālo apdrošināšanas limitu 142 300 EUR (viens simts četrdesmit divi tūkstoši trīs simti *euro* un 00 centi) apmērā gadā kopija. Gadījumā, ja uz piedāvājuma iesniegšanas brīdi pretendentam nav minētā polise, pievienojams papildu pretendenta apliecinājums pie piedāvājuma, ka uz līguma noslēgšanas brīdi šāda polise pretendentam būs iegūta. Apliecinājumā papildus ir jānorāda, ka pretendents apzinās, ka gadījumā, ja uz līguma noslēgšanas brīdi šāda polise pretendentam nav, tam tiks liegtas tiesības slēgt līgumu un tās tiks nodotas nākamajam pretendentam, kuram būtu piešķiramas līguma slēgšanas tiesības saskaņā ar zemākās cenas kritēriju;
   2. pieredzes aprakstu saskaņā ar 2. pielikuma formu;
   3. piesaistīto revidentu pieredzes aprakstu saskaņā ar 3. pielikuma formu;
   4. aizpildītu 4. pielikuma formu “Finanšu piedāvājums”;
   5. par pretendentu atbilstību instrukcijas 6.1. – 6.3. punktā noteiktajām prasībām pasūtītājs pārliecināsies pats, izvērtējot publiski pieejamo informāciju.
2. Instrukcijas 7. punktā minētie dokumenti **jāiesniedz līdz 2021. gada 3. martam plkst. 11:00, elektroniski nosūtot tos uz elektroniskā pasta adresi:** [**iepirkumi@saeima.lv**](mailto:iepirkumi@saeima.lv), ar norādi “Piedāvājums tirgus izpētei “Latvijas Republikas Saeimas 2021. gada un 2022. gada finanšu pārskata revīzijas pakalpojumi”.

**III Tirgus izpētes dalībnieka izvēle**

1. Tirgus izpētes dalībnieku iesniegtie piedāvājumi tiek salīdzināti atbilstoši izvēles kritērijam – atbilstība izvirzītajām prasībām un saimnieciski izdevīgākais piedāvājums, vērtējot kritēriju – zemākā finanšu piedāvājuma pozīcijā “Kopā par 2021. gada un 2022. gada finanšu pārskatu revīzijām” piedāvātā cena bez PVN.

**IV Līguma slēgšanas, izpildes un apmaksas nosacījumi:**

1. Līgumu slēdz pēc lēmuma pieņemšanas par tirgus izpētes rezultātiem.
2. Pirms līguma slēgšanas iesniegt Saeimas Administrācijai:
   1. apliecinājumu, ka uz pretendentu kā zvērinātu revidentu komercsabiedrību neattiecas Revīzijas pakalpojumu likuma 26. pantā noteiktie apstākļi un ierobežojumi sniegt zvērināta revidenta pakalpojumu;
   2. revīzijas pakalpojuma sniegšanā iesaistīto revidentu apliecinājumu, ka uz tiem neattiecas Revīzijas pakalpojumu likuma 26. panta otrajā daļā minētie apstākļi;
   3. atbildīgā zvērinātā revidenta apliecinājumu par disciplināro (profesionālo) pārkāpumu neesamību;
   4. apliecinājumu nodrošināt komercsabiedrības neatkarību un objektivitāti līguma izpildes laikā, t.sk. ievērojot Revīzijas pakalpojumu likuma 26. panta nosacījumus.
3. Avansa maksājumi nav paredzēti. Pretendentam tiks veikti divi maksājumi – pirmais par 2021. gada finanšu pārskata revīziju un otrais par 2022. gada finanšu pārskata revīziju.

**V Citi noteikumi**

1. Visi izdevumi, kas saistīti ar piedāvājuma sagatavošanu un iesniegšanu, jāsedz pretendentam.
2. Tirgus izpētes ietvaros pretendenta iesniegto fizisko personu datu pārzinis ir pasūtītājs.
3. Pretendents, kā no savas puses tirgus izpētes procesā un līguma izpildē iesaistīto personu, kā arī piedāvājumā norādīto personu (t.sk. apakšuzņēmēju un iepriekšējo pasūtītāju kontaktpersonu) datu pārzinis, ir atbildīgs par attiecīgu personas datu subjektu datu apstrādes tiesiskā pamata nodrošināšanu. Pasūtītājs kā datu pārzinis veic pretendenta iesniegto fizisko personu datu apstrādi, lai izpildītu uz pasūtītāju kā datu pārzini attiecināmus juridiskus pienākumus un ievērotu pasūtītāja kā datu pārziņa leģitīmās intereses.
4. Pasūtītājs kā datu pārzinis glabā pretendenta piedāvājumā norādītos fizisko personu datus atbilstoši pasūtītāja nomenklatūrai un iekšējos normatīvajos aktos noteiktajam dokumentu glabāšanas termiņam.
5. Pretendenta piedāvājumā norādīto pretendenta kontaktpersonu datu apstrādes mērķis ir nodrošināt informācijas apriti.
6. Pretendenta iesniegtajos personāla kvalifikācijas dokumentos norādīto fizisko personu datu apstrādes mērķis ir pretendenta personāla kvalifikācijas izvērtēšana atbilstoši tirgus izpētes instrukcijā izvirzītajām prasībām. Pretendenta piedāvājumā norādīto pretendenta pilnvaroto personu datu apstrādes mērķis ir izvērtēt iesniegtā piedāvājuma tiesiskumu. Piedāvājumā norādīto apakšuzņēmēju un iepriekšējo pretendenta pakalpojumu saņēmēju kontaktpersonu datu apstrādes mērķis ir pārliecināties par pretendenta atbilstību iepirkuma nolikuma prasībām.
7. Pasūtītājs kā datu pārzinis apstrādā uzvarējušā pretendenta piedāvājumā norādītos fizisko personu datus ar mērķi nodrošināt tirgus izpētes rezultātā noslēgtā līguma un nolikuma nosacījumu izpildi, nodrošināt uzvarējušā pretendenta personāla identificēšanu un pielaišanu darbu izpildei pasūtītāja kā datu pārziņa objektos, ievērojot pasūtītāja kā datu pārziņa iekšējos normatīvajos aktos noteiktās prasības un procedūras, tajā skaitā pirms pielaišanas pie darbiem, identificējot uzvarējušā pretendenta personālu.
8. Pasūtītāja personas datu apstrādes politika norādīta Latvijas Republikas Saeimas mājaslapā, sadaļā “Datu apstrāde” (http://www.saeima.lv/lv/datu-apstrade).
9. Iepirkuma nolikums sastādīts latviešu valodā, kam pievienoti šādi pielikumi:

1. pielikums – Tehniskā specifikācija;

2. pielikums – Pretendenta pieredzes apraksts;

3. pielikums – Pakalpojuma izpildē piesaistīto revidentu pieredzes apraksts;

4. pielikums – Finanšu piedāvājums.

1. pielikums

**TEHNISKĀ SPECIFIKĀCIJA**

1. Darba uzdevums:
   1. Saeimas 2021. gada un 2022. gada finanšu pārskata revīzija saskaņā ar Latvijā atzītiem starptautiskiem publiskā sektora revīzijas standartiem, Latvijas Republikā spēkā esošajiem normatīvajiem aktiem un noslēgto līgumu.
   2. Konsultācijas un praktiska palīdzība grāmatvedības uzskaites pilnveidošanā un gada pārskata sagatavošanas procesā (gadījumā, ja konstatē, ka ir neprecizitātes grāmatvedības uzskaitē, piemēram, tehniskas uzskaites problēma, nodrošina, ka tehniskā kļūda tiktu izlabota revīzijas procesā – konsultējot un palīdzot grāmatvedim).
   3. Pasūtītāja obligātās prasības, nodrošinot revīzijas pakalpojumus:
      1. iesniegt Saeimas Publisko izdevumu un revīzijas komisijai starpziņojumus par Saeimas 2021. gada un 2022. gada finanšu pārskata revīzijām, norādot plānošanas posmā identificētos riskus, kā arī izstrādāto revīzijas pieeju, sniedzot informāciju par katrā būtiskajā pārskata pozīcijā plānoto darba apjomu un metodēm;
      2. iesniegt Saeimas Administrācijas vadībai un Publisko izdevumu un revīzijas komisijai atzinumus par Saeimas 2021. gada un 2022. gada finanšu pārskatiem un ziņojumus par galvenajiem revīzijas konstatējumiem, secinājumiem un ieteikumiem;
      3. prezentēt Saeimas Publisko izdevumu un revīzijas komisijai un Saeimas Administrācijas vadībai Saeimas 2021. gada un 2022. gada finanšu revīziju rezultātus.
2. Darba uzdevuma izpildes rezultāts un termiņi:

|  |  |  |  |
| --- | --- | --- | --- |
| **Nr.p.k.** | **Nodevums**  (iesniedzamais dokuments) | **Nodevuma iesniegšanas termiņš** | |
| **Revīzija par 2021. gada pārskatu** | **Revīzija par 2022. gada pārskatu** |
| 1. | **Revīzijas starpziņojums**  *(Tehniskās specifikācijas 1.3.1.apakšpunkts)* | 01.02.2022. | 01.02.2023. |
| 2. | **Atzinums par Saeimas finanšu pārskatu, ziņojums par revīzijas konstatējumiem, secinājumiem un ieteikumiem**  (*Tehniskās specifikācijas 1.3.2. apakšpunkts)* | 15.04.2022. | 15.04.2023. |
| 3. | **Prezentācija par Saeimas finanšu revīzijas rezultātiem**  (*Tehniskās specifikācijas 1.3.3. apakšpunkts)* | 04.-05.2022. | 04.-05.2023. |

3. Būtiskākā informācija par finanšu pārskatu:

|  |  |
| --- | --- |
| Bilances vērtība  2020. gada beigās | 37 500 291 |
| Ilgtermiņa ieguldījumi 2020. gada beigās | 35 600 077 |
| 2020. gada budžeta izdevumi (EUR) | 19 859 499 |

2. pielikums

**PRETENDENTA PIEREDZES APRAKSTS**

*(Tabulā norāda pretendenta pieredzi atbilstoši tirgus izpētes instrukcijas 6.5. punkta prasībām)*

|  |  |  |  |  |
| --- | --- | --- | --- | --- |
| **Nr.p.k.** | **Pasūtītājs**  (nosaukums, reģistrācijas numurs, adrese) | **Izpildītā līguma priekšmets (**pakalpojuma īss apraksts) | **Izpildes termiņš**  (gads, mēnesis) | **Pasūtītāja kontaktpersonas**  (vārds, uzvārds, tālrunis, e-pasts adrese) |
| 1. |  |  |  |  |
| 2. |  |  |  |  |
| 3. |  |  |  |  |

|  |  |  |
| --- | --- | --- |
| **Informāciju apliecinu:** | | |
| Pretendents: |  |  |
| Parakstītāja amats, vārds, uzvārds: |  |  |
| Paraksts: |  |  |
| Datums: |  |  |
|  |  |  |

#### 3. pielikums

### **PAKALPOJUMA IZPILDĒ PIESAISTĪTO REVIDENTU PIEREDZES APRAKSTS**

*(Tirgus izpētes instrukcijas 6.6. punktā noteikto prasību apliecināšanai)*

Speciālista vārds, uzvārds[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |

Atbildīgais zvērinātais revidents (atzīmēt ar X, ja atbilst)

|  |  |  |  |  |
| --- | --- | --- | --- | --- |
| **Nr.p.k.** | **Pasūtītāja nosaukums; reģistrācijas numurs; adrese** | **Izpildītā līguma priekšmets (skaidri norādīt atbilstību prasībai)** | **Pasūtītāja kontaktpersonas (vārds, uzvārds, tālrunis, e-pasts)** | **Izpildes termiņš (Gads, mēnesis)** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **…** |  |  |  |  |

Piesaistītā revidenta paraksts\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas

vārds, uzvārds, amats, paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_\_

4. pielikums

### **FINANŠU PIEDĀVĀJUMS**

**“Latvijas Republikas Saeimas 2021. gada un 2022. gada finanšu pārskata revīzijas pakalpojumi”**

,

(pretendenta nosaukums un reģistrācijas numurs)

piedāvājam veikt Latvijas Republikas Saeimas 2021. gada un 2022. gada finanšu pārskata revīzijas atbilstoši tirgus izpētes instrukcijā minētajām prasībām.

|  |  |  |
| --- | --- | --- |
| Revīzijas uzdevums | Cena  (bez PVN) | Cena kopā, ar PVN |
| Latvijas Republikas Saeimas 2021. gada finanšu pārskata revīzija | \_\_\_\_\_ EUR | \_\_\_\_\_ EUR |
| Latvijas Republikas Saeimas 2022. gada finanšu pārskata revīzija | \_\_\_\_\_ EUR | \_\_\_\_\_ EUR |
| **Kopā par 2021. gada un 2022. gada finanšu pārskatu revīzijām:** | **\_\_\_\_\_ EUR** | **\_\_\_\_\_ EUR** |

Cenas norādītas EUR. Cenā iekļautas visas izmaksas, kādas var tikt saistītas ar Pakalpojuma izpildi, kā arī visi nodokļi, ar ko var tikt aplikts pakalpojums, izņemot PVN.

Paraksta pretendenta paraksttiesīgā amatpersona vai pretendenta atbilstoši pilnvarotā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

1. Par katru piesaistīto personu iesniedzama atsevišķi aizpildīta veidlapa. [↑](#footnote-ref-1)